CELEX: 62012CA0486
Language: da
Date: 2013-12-12 00:00:00
Title: Sag C-486/12: Domstolens dom (Ottende Afdeling) af 12. december 2013 — i en sag anlagt af X (anmodning om præjudiciel afgørelse fra Gerechtshof te 's-Hertogenbosch — Nederlandene) (Beskyttelse af fysiske personer i forbindelse med behandling af personoplysninger — direktiv 95/46/EF — betingelser for udøvelse af retten til indsigt — opkrævning af større udgifter)

15.2.2014   
            
            
               DA
            
            
               Den Europæiske Unions Tidende
            
            
               C 45/13
            
         Domstolens dom (Ottende Afdeling) af 12. december 2013 — i en sag anlagt af X (anmodning om præjudiciel afgørelse fra Gerechtshof te 's-Hertogenbosch — Nederlandene)
   (Sag C-486/12) (1)
   
   (Beskyttelse af fysiske personer i forbindelse med behandling af personoplysninger - direktiv 95/46/EF - betingelser for udøvelse af retten til indsigt - opkrævning af større udgifter)
   2014/C 45/23
   Processprog: nederlandsk
   
      Den forelæggende ret
   
   Gerechtshof te 's-Hertogenbosch
   
      Parter i hovedsagen
   
   X
   
      Sagens genstand
   
   Anmodning om præjudiciel afgørelse — Gerechtshof te 's-Hertogenbosch — fortolkning af artikel 12, litra a), andet led, i Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281, s. 31) — ret til indsigt i oplysninger — personoplysninger, der er genstand for behandling — begreb — indrømmelse af indsigt i oplysninger — opkrævning af gebyr
   
      Konklusion
   
   
               1)
            
            
               Artikel 12, litra a), i Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger skal fortolkes således, at den ikke er til hinder for opkrævning af betaling i forbindelse med en offentlig myndigheds meddelelse af personoplysninger.
            
         
               2)
            
            
               Artikel 12, litra a), i direktiv 95/46 skal fortolkes således, at for at sikre, at de betalinger, der opkræves i forbindelse med udøvelsen af retten til indsigt i personoplysninger, ikke udgør en større udgift i den forstand, hvori udtrykket er anvendt i denne bestemmelse, må størrelsen af disse betalinger ikke overstige omkostningerne ved meddelelsen af disse oplysninger. Det tilkommer den nationale ret under hensyntagen til omstændighederne i hovedsagen at foretage de nødvendige undersøgelser.
            
         
      (1)  EUT C 26 af 26.1.2013.